Ο **Ντάμιρ Σκομίνα** (*Damir Skomina,* 5 Αυγούστου 1976) είναι Σλοβένος διαιτητής ποδοσφαίρου της UEFA Elite.

Διαιτητική σταδιοδρομία
-----------------------

Γεννήθηκε στο Κόπερ. Ήταν μέλος της Ένωσης Σλοβένων Κομμουνιστών. 

Ήταν ο τέταρτος διαιτητής σε αρκετούς αγώνες του Ευρωπαϊκού Πρωταθλήματος 2008. Διαιτήτευσε αγώνα της προημιτελικής φάσης στο ποδοσφαιρικό τουρνουά των Θερινών Ολυμπιακών Αγώνων του 2008.

Διαιτήτευσε τον αγώνα της φάσης των 16 του Τσάμπιονς Λιγκ 2011-12 μεταξύ της Άρσεναλ και της Μίλαν, καθώς και τον αγώνα της προημιτελικής φάσης μεταξύ της Τσέλσι και της Μπενφίκα στο Στάμφορντ Μπριτζ στις 4 Απριλίου 2012.

Στο Ευρωπαϊκό Πρωτάθλημα 2012, ο Σκομίνα διαιτήτευσε τρεις αγώνες: δύο αγώνες ομίλου και έναν προημιτελικό μεταξύ της Γερμανίας και της Ελλάδας. Αργότερα εκείνο το έτος, ορίστηκε ως διαιτητής στο ΟΥΕΦΑ Σούπερ Καπ 2012 μεταξύ της Τσέλσι και της Ατλέτικο Μαδρίτης.

Ήταν ο τέταρτος διαιτητής στον τελικό του Τσάμπιονς Λιγκ 2012-13. 

Ο Σκομίνα ορίστηκε για πρώτη φορά ως διαιτητής σε αγώνα ημιτελικής φάσης στο Τσάμπιονς Λιγκ 2015-16 στον επαναληπτικό αγώνα μεταξύ της Ρεάλ Μαδρίτης και της Μάντσεστερ Σίτι στο Σαντιάγο Μπερναμπέου στις 4 Μαΐου 2016. 

Ήταν ο διαιτητής στον αγώνα της φάσης των 16 μεταξύ της Αγγλίας και της Ισλανδίας, καθώς και στον προημιτελικό αγώνα μεταξύ της Ουαλίας και του Βελγίου στο Ευρωπαϊκό Πρωτάθλημα 2016. 

Ορίστηκε ως διαιτητής για τον τελικό του Γιουρόπα Λιγκ 2016-17 μεταξύ του Άγιαξ και της Μάντσεστερ Γιουνάιτεντ στις 24 Μαΐου.

Στις 29 Μαρτίου 2018, η FIFA ανακοίνωσε ότι θα διαιτητεύσει ορισμένους αγώνες στο Παγκόσμιο Κύπελλο 2018 μαζί με τους Γιούρε Πραπρότνικ και Ρόμπερτ Βούκαν ως βοηθούς διαιτητές.

Στις 13 Φεβρουαρίου 2019, ακύρωσε ένα γκολ του Άγιαξ χρησιμοποιώντας το VAR για πρώτη φορά στην ιστορία του Τσάμπιονς Λιγκ. 

Ο Σκομίνα επιλέχθηκε για να διαιτητεύσει τον τελικό του Τσάμπιονς Λιγκ 2018-19 μεταξύ των αγγλικών συλλόγων Τότεναμ και Λίβερπουλ στο Στάδιο Μετροπολιτάνο της Μαδρίτης την 1η Ιουνίου 2019.

Παγκόσμιο Κύπελλο FIFA
----------------------

| Παγκόσμιο Κύπελλο 2018 - Ρωσία |
| --- |
| Ημερομηνία | Αγώνας | Τόπος | Γύρος |
| 19 Ιουνίου 2018 |  Κολομβία -  Ιαπωνία | Σαμάρα | Φάση ομίλων |
| 28 Ιουνίου 2018 |  Αγγλία -  Βέλγιο | Καλίνινγκραντ | Φάση ομίλων |
| 3 Ιουλίου 2018 |  Σουηδία -  Ελβετία | Αγία Πετρούπολη | Φάση των 16 |
|

Παραπομπές
----------

1. ↑  plus.si.cobiss.net/opac7/conor/274684003.
2. ↑  (πολλαπλές γλώσσες) *Transfermarkt*. 784. Ανακτήθηκε στις 4  Απριλίου 2022.
3. ↑  «Konec je. Največji v zgodovini Slovenije ne bo več sodil. Zdaj bo prvi mož Izole.». Ανακτήθηκε στις 30  Αυγούστου 2021.
4. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 20 Μαρτίου 2011. Ανακτήθηκε στις 2 Ιουνίου 2019.
5. ↑  «Chelsea 2 Benfica 1 (3–1 agg): Lampard and Meireles set up Barcelona showdown». *Daily Mail*. 4 April 2012.. Ανακτήθηκε στις 4 April 2012.
6. 1 2  «Referee Skomina appointed for UEFA Super Cup». *UEFA.com*. 30 Αυγούστου 2012. Αρχειοθετήθηκε από το πρωτότυπο στις 11 Νοεμβρίου 2017. Ανακτήθηκε στις 30 Αυγούστου 2012.
7. ↑  «Damir Skomina to referee Europa League final». *UEFA.com*. Union of European Football Associations. 12 Μαΐου 2017. Ανακτήθηκε στις 13 Μαΐου 2017.
8. ↑  «List of Match Officials at 2018 FIFA World Cup» (PDF). *fifa.com*. 29 Μαρτίου 2018. Αρχειοθετήθηκε από το πρωτότυπο (PDF) στις 30 Μαρτίου 2018. Ανακτήθηκε στις 31 Μαρτίου 2018.

Εξωτερικοί σύνδεσμοι
--------------------

* Πολυμέσα σχετικά με το θέμα  Damir Skomina στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 595163874671145722835

 |

 |